recursal/SuperWikiNEXT-32B huggingface dataset:
மனித நடத்தையில் **கீழ்ப்படிதல்** (Obedience (human behavior)) என்பது "சமூக செல்வாக்கின் ஒரு வடிவமாகும், இது ஒரு நபர் ஒரு அதிகாரியின் வெளிப்படையான அறிவுறுத்தல்கள் அல்லது உத்தரவுகளுக்கு இணங்குவதனைக் குறிக்கிறது". கீழ்ப்படிதல் பொதுவாக இணக்கத்திலிருந்து வேறுபடுத்தப்படுகிறது, சில எழுத்தாளர்கள் "சக நண்பர்களால் பாதிக்கப்படும் நடத்தை" என வரையறுக்கின்றனர், மற்றவர்கள் மற்றொரு நபரின் கோரிக்கைக்கு நேர்மறையான பதிலாக இதைப் பயன்படுத்துகின்றனர். சூழலைப் பொறுத்து, கீழ்ப்படிதல் ஒழுக்கம் அல்லது ஒழுக்கக்கேடானதாகக் காணலாம். எடுத்துக்காட்டாக, உளவியல் ஆராய்ச்சியில், தனிநபர்கள் உள் மோதலைத் தோற்றுவிக்க வடிவமைக்கப்பட்ட ஒழுக்கக்கேடான கோரிக்கைகளை எதிர்கொள்ளும் வகையிலான சூழலுக்கு ஆட்படுத்தப்படுகிறார்கள். அந்தச் சூழலுக்கு இணங்கினால் அவர்கள் கீழ்ப்படிதலுடன் செயல்படுகிறார்கள் என்று அறியப்படும்.

பரிசோதனை ஆய்வுகள்
-----------------

### பாரம்பரிய முறைகள் மற்றும் முடிவுகள்

மற்ற துறைகள் கீழ்ப்படிதலை ஆய்வு செய்திருந்தாலும், சமூக உளவியல் கீழ்ப்படிதல் குறித்த ஆராய்ச்சியின் முன்னேற்றத்திற்கு முதன்மையான காரணமாகும். இது பல்வேறு வழிகளில் சோதனை ரீதியாக ஆய்வு செய்யப்பட்டுள்ளது.

#### ஜிம்பார்டோவின் பரிசோதனை

கீழ்ப்படிதல் பற்றிய பாரம்பரிய ஆய்வு 1970 களில் இசுட்டான்போர்டு பல்கலைக்கழகத்தில் நடத்தப்பட்டது. பிலிப் ஜிம்பார்டோ பரிசோதனையின் முக்கிய உளவியலாளர் ஆவார். இசுட்டான்போர்டு சிறைச்சாலை பரிசோதனையில், பங்கேற்பாளர்களின் நடத்தையில் "சமூக சக்திகளின்" தாக்கங்களை ஆய்வு செய்வதற்காக கல்லூரி வயது மாணவர்கள் போலியான சிறை சூழலில் வைக்கப்பட்டனர்.  ஒவ்வொரு பங்கேற்பாளரும் ஒரே மாதிரியான சோதனை நிலைமைகளுக்கு உட்பட்ட மில்கிராம் ஆய்வைப் போலல்லாமல், இங்கு சீரற்ற ஒதுக்கீட்டைப் பயன்படுத்தி பாதி பங்கேற்பாளர்கள் சிறைக் காவலர்களாகவும் மற்றும் மற்ற பாதியினர் கைதிகளாகவும் செயல்பட்டனர். ஒரே நேரத்தில் "சிறையின் உளவியல் நிலையை" தூண்டும் அதே நேரத்தில் உடல் ரீதியாக சிறைச்சாலையை ஒத்ததாக சோதனை அமைப்பு உருவாக்கப்பட்டது. 

#### முடிவுகள்

ஆய்வில் உள்ள காவலர்கள் கட்டளைகளுக்குக் கீழ்ப்படிந்து ஆக்ரோசமாக மாறியதால் ஜிம்பார்டோவும் மில்கிராமின் ஆய்வு போன்ற முடிவுகளைப் பெற்றார். கைதிகள் பாதுகாவலர்களுக்கு விரோதமாகவும் வெறுப்புடனும் நடந்துகொண்டனர். "காவலர்களின்" கொடுமை மற்றும் "கைதிகளின்" மன அழுத்தம் ஆகிய காரணங்களால் ஜிம்பார்டோ 6 நாட்களுக்குப் பிறகு பரிசோதனையை முன்கூட்டியே நிறுத்த வேண்டிய கட்டாயம் ஏற்பட்டது.

வெளி இணைப்புகள்
---------------

* அறிவியல் உதவி: கீழ்ப்படிதல் உயர்நிலைப் பள்ளி அளவிலான உளவியல்
* கீழ்ப்படிதல் பற்றிய *கத்தோலிக்க என்சைக்ளோபீடியா* கட்டுரை
* Yosef Brody, Ph.D எழுதிய "கீழ்ப்படிதல், நுகர்வோர் மற்றும் காலநிலை மாற்றம்"

சான்றுகள்
---------

1. ↑  Colman, Andrew (2009). *A Dictionary of Psychology*. Oxford New York: Oxford University Press. பன்னாட்டுத் தரப்புத்தக எண்:978-0199534067. .
2. ↑  Hogg (2010). "Influence and Leadership". in Fiske. *Handbook of Social Psychology* (2 ). Wiley. பக். 1166–1207.
3. ↑  Haslam; Reicher (2017). "50 years of "obedience to authority": From blind conformity to engaged followership". *Annual Review of Law and Social Science* **13**: 59-78.
4. 1 2 3  Haney, C; Banks, C.; Zimbardo, P. (1973). "Interpersonal dynamics in a simulated prison". *International Journal of Criminology and Penology* **1**: 69–97.
**வெறிநாய்க்கடி நோய்** அல்லது **ரேபீஸ் நோய்** (*Rabies*) என்பது மனிதர், விலங்குகளில் இறப்பை ஏற்படுத்தக்கூடிய தீவிரமான நோய்க்காரணிகளுள் ஒன்றான ரேபீஸ் தீநுண்மத்தால் (rabies virus), இளஞ்சூட்டுக் குருதியுடைய விலங்குகளில் ஏற்படும் மூளையழற்சி நோய் ஆகும். பாதிக்கப்பட்ட நாய் மற்றும் விலங்குகளின் கடியால் பரவும் ஒரு தொற்றுநோய் ஆகும்.

நோய் பரவல்
----------

காடுகளில் வாழும் சிலவகை வௌவால், நரி, ஓநாய், மற்றும் வீட்டு விலங்கான நாய்போன்ற ஒரு சில விலங்குகளின் உடலில் வழக்கமாய் வாழும் இந்த வைரசு, அவ்விலங்குகள் கடிப்பதால் நேரடியாகவோ, அல்லது அவ்விலங்குகளால் கடிக்கப்பட்ட பிற விலங்குகள் கடிப்பதாலோ இந் நோய் ஏற்படுகிறது. கொல்லைப்படுத்தப்பட்ட வீட்டு விலங்கான நாயிலிருந்தே இந்நோய் பொதுவாக மனிதர்களுக்குப் பரவுகின்றது. 
  

இந்த வைரசு அதிக அளவாக ஐந்து ஆண்டுகள் வரை 'உறக்கத்தில்' இருந்துவிட்டுக் கூடத் தாக்கலாம்[].

நோயின் தன்மை
------------

மூளையழற்சி ஏற்படுத்தி, மைய நரம்பு மண்டலத்தைக் கடுமையாகப் பாதித்து, பின்னர் மூளையையும் பாதித்து இறுதியில் மரணத்தை விளைவிக்கும் இந்த தீநுண்மம், உமிழ்நீரில் அதிகமாக வாழ்ந்து கொண்டு, இந்நோயினால் பாதிக்கப்பட்ட விலங்குகள் மனிதர்களைக் கடிக்கும்போதோ ,ஏற்கனவே உள்ள ஆறாத காயத்தில் உமிழ்நீர் படுவதாலோ மிக எளிதாக மனிதரின் இரத்தத்தில் கலந்துவிடுகிறது.

நோய் தடுப்பு
------------

இந்த வைரசால் தாக்கப்பட்டதாகச் சந்தேகிக்கப்படும் விலங்கு கடித்துவிட்டால் உடனடியாக நோய்த்தடுப்பூசிகள் மற்றும் மருத்துவ நடவடிக்கைகளைத் தொடங்க வேண்டும். முதலிலேயே சரியான தடுப்பு மருந்து (anti-rabies vaccine-ARV) பயன்படுத்துவதன் வாயிலாக வீட்டு விலங்குகளை இந்நோய் தாக்காமல் பாதுகாத்துக் கொள்ளலாம்.

மேற்கோள்கள்
-----------

1. ↑  Drew WL (2004). "Chapter 41: Rabies". in Ryan KJ, Ray CG (editors). *Sherris Medical Microbiology* (4th ). McGraw Hill. பக். 597–600. பன்னாட்டுத் தரப்புத்தக எண்:0-8385-8529-9.
**கோத்மேன் அமர்நாத் செட்டி** (*Kodman Amarnath Shetty*) இந்தியாவைச் சேர்ந்த ஓர் அரசியல்வாதியாவார். கர்நாடக அரசாங்கத்தில் ஓர் அமைச்சராகப் பணியாற்றினார். மூடபித்ரி ரோட்டரி கல்வி நிறுவனத்தின் தலைவராக இருந்தார். கர்நாடகாவில் சமய சார்பற்ற சனதா தளம் கட்சியின் முக்கிய உறுப்பினர்களில் ஒருவராகக் கருதப்பட்டார்.

வாழ்க்கைக் குறிப்பு
-------------------

அமர்நாத்து மூடபித்ரியில் பிறந்து வளர்ந்தார். 1965 ஆம் ஆண்டில் அரசியலில் நுழைந்தார் மற்றும் கார்கலா தாலுகாவில் உள்ள பாலட்கா பஞ்சாயத்து தலைவர், மூட்பித்ரி நகரப் பஞ்சாயத்து தலைவர், கார்கால தாலுக் வணிகர் சங்கத் தலைவர், கூட்டுறவு சேவை வங்கி மற்றும் தட்சிண கன்னடா மாவட்ட சனதா கட்சி என பல பொறுப்புகளை வகித்தார். 1983 ஆம் ஆண்டு முதன்முறையாக மூடபித்ரி தொகுதியில் போட்டியிட்டு கர்நாடக சட்டப்பேரவைக்கு சட்டமன்ற உறுப்பினராகத் தேர்ந்தெடுக்கப்பட்டார். மீண்டும் 1987 மற்றும் 1994 ஆம் ஆண்டுகளில் அதே தொகுதியில்ம் போட்டியிட்டு மீண்டும் சட்டமன்றத்திற்கு தேர்ந்தெடுக்கப்பட்டார். சட்டமன்ற உறுப்பினராக இருந்த காலத்தில், சுற்றுலா மற்றும் சமய அறநிலையத்துறை என பல்வேறு துறைகளை வகித்து கர்நாடக அரசின் அமைச்சராகவும் பணியாற்றினார்.

2020 ஆம் ஆண்டு சனவரி மாதம் 27 ஆம் தேதியன்று இவர் காலமானார்.

மேற்கோள்கள்
-----------

1. ↑  "Statistical Report". Election Commission of India. .
2. ↑  "Statistical Report". Election Commission of India. .
3. ↑  "Statistical Report". Election Commission of India. .
4. ↑  "Freedom fighter invited to presidential banquet". *The Hindu* (Chennai, India). 8 August 2005 இம் மூலத்தில் இருந்து 14 December 2006 அன்று. பரணிடப்பட்டது.. .
5. ↑  "Mega job fair in Moodabidre from today". Deccan Herald. .
6. ↑  "JD(S) leader K Amarnath Shetty passes away" (in en). 2020-01-27. .
**சிவகீதை** என்பது இராமனுக்கு சிவபெருமான் உபதேசித்தருளிய பாடல்களைக் கொண்டுள்ள நூலாகும். சிவகீதை பத்ம புராணத்தைச் சேர்ந்தது. இப்புராணத்தில் 16 அத்தியாயங்களில் கூறப்பட்டுள்ள சிவகீதை 760 பாடல்களால் ஆனது.

இக்கீதையில் பாசுபத விரதத்தால் சிவபெருமானை வழிபடும் முறையும், அனைவரும் பின்பற்ற வேண்டிய சிவநெறியாகவும், இறைவழிபாடு, இயற்கை வழிபாடு என்னும் பேருண்மையை உலகிற்கு உணர்த்தியும், மேலும் சிவபூசை முறைகளை அருளிச் செய்திருக்கிறார்.

சிவகீதை நோக்கம்
---------------

இராமர் வனவாசஞ்செய்யுங்காலத்திலே மனைவியை இழந்து வருந்தி கொண்டிருக்கும்பொழுது அகத்திய முனிவர் அதனையறிந்து அவருடைய வருத்தத்தைத் தீர்க்க நினைந்து அவரிடஞ்சென்று விரதாதீட்சை செய்து பாசுபத விரதத்தை அனுட்டிக்கும்படி கற்பித்து அவ்விரதத்தாற் சிவன் பிரசன்னமாகிப் பாசுபதாஸ்திரப் படையைத் தந்தருளுவர் என்றும் அப்படையினாலே இராவணன் முதலாகிய அரக்கர்களைக் கொன்று சீதையை பெறலாம் என்றுங் கூறிப்போயினர். அதுகேட்ட இராமர் அவ்வாறே விரதத்தை அனுட்டித்தபொழுது சிவபெருமான் பிரசன்னமாகி அவருக்கு உபதேசித்தருளியது இச் சிவகீதையாகும்.இச்சிவகீதையானது பகவத்கீதைக்குக் காலத்தால் முற்பட்டது.அது மட்டுமின்றி சிவபிரான் இராமனுக்கு இக்கீதை உபதேசம் செய்யும் காலத்தில் முருகப்பெருமான் உடனிருந்து கேட்டு அதனை சனத்குமார முனிவருக்கு உபதேசம் செய்தார்.இவ்வரிய சிவகீதை பத்மபுராணத்தில் இருப்பதாலும் வான்மீகி இராமயணத்தில் இல்லையாதலாலும் சிவபிரானுக்கு ஏற்றங் கூறுவதாலும் வைணவர்கள் இக்கீதைக்குப் பூர்வபக்ஷம் சாதிப்பர்.இதற்குச் சித்தாந்தங் கூறுவோர் இராமாயணம் ஆதிகாவியமாதலாலும் அதில் ஞானபரமான செய்திகளைக் கூறுவது தகுதியல்லவென நீக்கி இரசத்தின் நிமித்தம் வான்மீகி இராமாயணத்தில் சிவகீதையைக் கூறவில்லை என்றும் சிவகீதை பிரமாணமே என்றுங் கூறுவர்.

தமிழில் சிவகீதை
---------------

வடமொழியிலுள்ள சிவகீதை ம. முத்துக்குமாரசாமி குருக்கள் செய்த தமிழுரையோடு நல்லூர் த. கைலாசப்பிள்ளையால் யாழ்ப்பாணத்திலிருந்து வெளியிடப்பட்டது. இந்நூலில் கலி ரு0கக ஆண்டு ஆநந்த என்று குறிப்பிடப்பட்டுள்ளது. இந்நூல் கே. சிதம்பரநாத முதலியாரின் நூலகத்திலிருந்து அவர் வழியில் அன்பளிப்பாக சரசுவதி மகால் நூலகத்திற்கு வழங்கப்பட்டுள்ளது.

குறிப்புகள்
-----------

1. ↑  Gita in the Padma Purana (Book Review), The Hindu, Online edition November 23, 2004.
**திரேசுவர் கலிதா** (Dhireswar Kalita) இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு ஏப்ரல் மாதம் 22 ஆம் தேதியன்று இவர் பிறந்தார். அசாம் மாநில அரசியலில் இந்தியப் பொருவுடைமைக் கட்சின் உறுப்பினராக இவர் செயல்பட்டார். 1967 ஆம் ஆண்டு முதல் 1971 ஆம் ஆண்டு வரை கவுகாத்தி மக்களவைத் தொகுதியை பிரதிநிதித்துவப்படுத்தினார் 

திரேசுவர் கலிதா இதற்கு முன்பு 1943 ஆம் ஆண்டு வரை காங்கிரசு கட்சியில் ஒரு மாணவராக இணைந்திருந்தார். மேலும் இவர் கவுகாத்தி உள்ளாட்சி வாரிய உறுப்பினராக இருந்தார். ஆறு ஆண்டுகள் கவுகாத்தி பல்கலைக்கழக நீதிமன்றத்தில் உறுப்பினராக இருந்தார். மாணவர் கூட்டமைப்பு தன்னார்வலராக 1941 ஆம் ஆண்டில் பாண்டுவில் உள்ள பர்மா அகதிகள் முகாம்களிலும், கவுகாத்தியிலும் பணியாற்றினார். வங்காளப் பஞ்சத்தின் போது, 1943 ஆம் ஆண்டு முதல் 1944 ஆம் ஆண்டு வரை கவுகாத்தியில் ஆதரவற்றோர் இல்லத்தை நிர்வகித்தார்.

திரேசுவர் கலிதா தனது 74 ஆவது வயதில் 1997 ஆம் ஆண்டு சனவரி மாதம் 14 ஆம் தேதியன்று கவுகாத்தியில் இறந்தார்

மேற்கோள்கள்
-----------

1. ↑  "Members : Lok Sabha". .
2. ↑  "Members Bioprofile". .
3. ↑   *Com. Dhireswar Kalita passes away*. Trade Union Record. 1997. பக். 15.. பார்த்த நாள்: 23 July 2022.
டயாசுப்பாோ்
**களிச்செதில் கல்** *(Diaspore)* /ˈdaɪəspɔːr/, அல்லது **டயாசுப்போரைட்**,  **எம்போலைட்**, **கய்செரைட்** அல்லது **டான்ட்டாரைட்** எனவெல்லாம அழைக்கப்படும் கனிமம் ஓர் அலுமினியம் ஆக்சைடு ஐதராக்சடு கனிமம் ஆகும். இதன் வேதியியல் வாய்பாடு α-AlO(OH) ஆகும் இது செஞ்சாய்சதுரப் படிகமாக அமைகிறது. இது ஜியோத்தைட் கனிமத்தைப் போல சம உருவாக்கதில் படிகமாகிறது.

இயல்புகள்
---------

இக்கனிமத்தின் படிகங்கள் அரிதாக, மென்தகடு அல்லது (010) தளத்தில் பலகை அமைப்பிலும், C கனிம நகர் திசைக்கு இணையாக ஊசிவடிவப் படிகமாக நீண்டும், மெல்லிய செதில்களாகவும் காணப்படுகிறது. (010) தளத்தில் தெளிவான பிளவுடனும் (110) தளத்தில் சீரற்ற பிளவினையும் சங்கு முறிவினையும் உடையதாகும். இதன் கடினத்தன்மை மோவின் அளவுகோலில் 6(1/2)- 7 ஆகும். மிக எளிதில் நொறுங்கக்கூடிய இதன் ஒப்படர்த்தி 3.3 முதல் 3.5 வரை அமையும்மிது வெண்மை, சாம்பல் கலந்த வெண்மை, நிறமற்றும், வெளிர்மஞ்சள், வெளிர்சிவப்பு, பச்சை கலந்த பழுப்பு, ஊதா நிறங்களிலும் காணப்படும். இதன் மிளிர்வு, பொலிவான பளிங்கு நிறத்தினையும் பிளவுற்ற தளங்களில் முத்து மிளிர்வினையும் உடையதாய்க் காணப்படும். இது ஒளிப்புகும் தன்மை முதல் ஓரளவிற்கு ஒளிக்கசியும் தன்மை வரையிலானது. ]].இது ஈரச்சினை உடையதாகும். இதன் ஒளிவிலகல் எண் α=1.682-1.706, β=1.705-1.725, γ=1.730-1.752 ஆகும். இதன் ஒப்படர்த்தி அல்லது தன் ஈர்ப்புதிறம் 3.4 ஆகும். இது மூடிய ஊதுகுழலில் வெப்பம் ஊட்டினால் நீரிழந்து கடுமையான வெண்சிதல்களாகப் பிரிந்து தூளாகிறது.

இதன் கடினத்தன்மை எண்ணில் இருந்து இதைப் பிற நிறமற்ற ஒளியூடுருவும் செவ்வையான பிளவும் முத்துப் பொலிவும் உள்ள அபிரகம், மாக்கல், புரூசைட், ஜிப்சம் ஆகிய கனிமங்களில் இருந்து தெளிவாகப் பிரித்தறியலாம். டயாசுப்போர், கிப்சைட்டுடன் திண்ணிய மெல்லிய கோளவடிவப் பொருளாகப் போகிமைட்டுடன் பாக்சைட்டில் மிகப் பரவலாகக் கிடைக்கிறது.

இக்கனிமம் குருந்தம் அல்லது குருந்தைட் எனும் சாணைக்கல் க்னிமம் ஆகிய மாற்று வடிவத்தில் குறுணைகளாக சுண்ணக்கல், பிற படிகப் பாறைகளில் உள்ளது.

**மேற்காேள்கள்**
----------------

1. ↑  Handbook of Mineralogy
2. 1 2  Klein, Cornelis; Hurlbut, Cornelius S. (1985). *Manual of Mineralogy* (20th ). Wiley. பக். 318. பன்னாட்டுத் தரப்புத்தக எண்:0-471-80580-7. .
3. ↑  "The mineral diaspore". minerals.net.. பார்த்த நாள்: June 10, 2014.
4. ↑   ஒன்று அல்லது மேற்பட்ட முந்தைய வரிகள்  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது: Spencer, Leonard James (1911). "Diaspore". *பிரித்தானிக்கா கலைக்களஞ்சியம்* (11th) **8**.  Cambridge University Press. 168-169.
5. ↑   "டயாஸ்பாோ்". *அறிவியல் களஞ்சியம்* **தொகுதி 11**. தஞ்சாவூர் தமிழ் பல்கலைக்கழகம். அணுகப்பட்டது 7 சூலை 2017.

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Encyclopedia of Modern Ukraine

 |
**கவனக் குலைவு அல்லது கவனச்சிதறல்** (Distraction) என்பது ஒரு தனிநபரின் அல்லது குழுவின் கவனத்தை விரும்பிய இடத்திலிருந்து திசைதிருப்புவதன் மூலம் விரும்பிய தகவலின் வரவேற்பைத் தடுக்கும் அல்லது குறைக்கும் செயல்முறையாகும். கவனம் செலுத்தும் திறன் இல்லாமை; கவனம் செலுத்தும் பொருளில் ஆர்வமின்மை; அல்லது கவனம் செலுத்தும் பொருளை விட வேறு ஏதேனும் பொருளில் மிகுந்த தீவிரம், புதுமை அல்லது கவர்ச்சி ஆகியன கவனச் சிதறல் ஏற்படக் காரணமாக அமைகின்றன. கவனச்சிதறல்கள் வெளிப்புற மூலங்கள் மற்றும் உள் மூலங்கள் இரண்டிலிருந்தும் ஏற்படுகின்றன. வெளிப்புற கவனச்சிதறல்களில் காட்சி தூண்டுதல்கள், சமூக தொடர்புகள், இசை, குறுஞ்செய்திகள் மற்றும் தொலைபேசி அழைப்புகள் போன்ற காரணிகள் அடங்கும். பசி, சோர்வு, நோய், கவலை, பகல் கனவு போன்ற உள் கவனச்சிதறல்களாகும். வெளிப்புற மற்றும் உள் கவனச்சிதறல்கள் கவனம் தடைபடுவதில் பங்களிக்கின்றன.

சான்றுகள்
---------

1. ↑  Post, Sean; Schumm, Jeanne Shay (1997). *Executive Learning: Successful Strategies for College Reading and Studying*. Upper Saddle River, NJ: Prentice Hall. .

வெளியிணைப்புகள்
---------------

* *Distraction: A Philosopher's Guide to Being Free*, by Damon Young
* Jackson, Maggie (2008) *Distracted: The Erosion of Attention and the Coming Dark Age* Review in *Metapsychology* by Elisabeth Herschbach, Ph.D. பரணிடப்பட்டது 2014-03-05 at the வந்தவழி இயந்திரம்
* Half-heard phone conversations reduce cognitive performance
* 

விக்கிமேற்கோள் பகுதியில், இது தொடர்புடையவைகளைக் காண்க: ***கவனக்குலைவு (உளவியல்)***

விக்கிமீடியா பொதுவகத்தில்,  
 ***கவனக்குலைவு (உளவியல்)***   
என்பதின் ஊடகங்கள் உள்ளன.
**இராணி அண்ணாதுரை** (Rani Annadurai) தமிழ்நாட்டின் முன்னாள் முதல்வர் கா. ந. அண்ணாதுரையின் மனைவியும், திராவிட முன்னேற்றக் கழகத்தின் நிறுவனரும் ஆவார். இவர் திருமுல்லைவாயில் என்ற ஊாில் பிறந்தார்.

ஆரம்பகால வாழ்க்கை
-----------------

 இராணி 1930 ஆம் ஆண்டில் கா. ந. அண்ணாதுரையை திருமணம் செய்து கொண்டார். இவர்களின் திருமணத்தின் போது கா. ந. அண்ணாதுரை சென்னை பச்சையப்பா கல்லூரியில் மாணவராக இருந்தார். அவர்களுக்கு ஒரு பாரம்பரிய இந்து முறைப்படி திருமணம் இருந்தது. 

இராணி மற்றும் அண்ணாதுரைக்கு சொந்தமாக குழந்தைகள் இல்லை. இவர்கள் அண்ணாதுரையின் மூத்த சகோதரியின் குழந்தைகளை தத்தெடுத்து வளா்த்தனா். மேலும் அவரது சகோதரி இராஜாமணி அம்மாள் அவர்களுடன் வசித்து வந்ததோடு இவர்களது வீட்டையும் கவனித்து வந்தார். இராஜாமணி அம்மாளுக்கு நான்கு மகன்கள் இருந்தனர், அண்ணாதுரை தம்பதியினர் அவர்கள் அனைவரையும் தத்தெடுத்தனர்.

பொது வாழ்க்கை
-------------

அண்ணாதுரையின் பணி மற்றும் அரசியல் வாழ்க்கைக்கு இராணி மிகவும் உறுதுணையாக இருந்தார். ஆர். கண்ணன் எழுதிய சி. என். அண்ணாதுரை வாழ்க்கை வரலாற்றில், அவர் இரவில் தாமதமாக கண் விழித்துப் படிக்கும் போது அவரை ஒருபோதும் தொந்தரவு செய்ய மாட்டார் என்று குறிப்பிடப்பட்டுள்ளது. ஏனெனில் அவரது பணி நாட்டின் சேவையில் உள்ளது என்பதை அவர் உணர்ந்திருந்தார். மேலும் இந்த ஆண்டில் 1937–40 இந்தி எதிர்ப்பு கிளர்ச்சியில் அவரது பங்கிற்காக அவர் 1938 இல் கைது செய்யப்பட்டபோது அவர் பயந்துபோன போதிலும் , அவர் அவரை அடிக்கடி சிறையில் சந்தித்தார். 

அண்ணாதுரை தமிழ்நாட்டின் முதலமைச்சர் ஆனபோது, ​​தனது கடமைகளை மிகவும் திறமையாக நிறைவேற்ற தனது இல்லத்தில் ஒரு வீட்டு அலுவலகத்தை உருவாக்குவது அவசியம் என்று கருதினார். அரசாங்கம் அவரை அவ்வாறு வீட்டில் ஒரு அலுவலகத்தை வைத்துக்கொள்ள அனுமதித்தது. அப்போது, அவர் பெற்ற தளவாடங்களில் மெத்திருக்கைத் தொகுப்பொன்றும் இருந்தது. இராணி மெத்திருக்கைகளை அலுவலகத்தில் அல்லாமல் தனது வீட்டுப் பகுதியில் வைத்துக்கொள்ளவிரும்பினார். அலுவலகமானது வீட்டின் ஒரு பகுதியில் இருந்தாலும், அண்ணாதுரை இராணியின் விருப்பத்தை நிராகரித்தார்.

அண்ணாதுரை இறந்த பிறகு, இராணி அன்னாதுரை தொடர்ந்து அனைத்திந்திய அண்ணா திராவிட முன்னேற்றக் கழகம், திராவிட முன்னேற்றக் கழகம் ஆகிய கட்சிகளுடன் இணைந்தும் சுயேச்சையாகவும் தீவிர அரசியலில் இருந்தார். இவர் 1977 ஆம் ஆண்டில் பெங்களூர் வடக்கு மக்களவைத் தொகுதியில் போட்டியிட்டார். இவர் 924 வாக்குகளை மற்றும் பெற்று இந்திய தேசிய காங்கிரசு கட்சி வேட்பாளரிடம் தோற்றுப்போனார்.

அவர் பல கலாச்சார நடவடிக்கைகளிலும் பங்கேற்றார். 1969ஆம் ஆண்டில் தமிழ் இசைச் சங்கத்தால் கௌரவிக்கப்பட்டார்.

இராணி அண்ணாதுரை 1996 ஆம் ஆண்டு மே 6 அன்று தனது 82 வயதில் சென்னையில் இறந்தார்.

குறிப்புகள்
-----------

1. 1 2 3  Kannan, R. (2010-02-09) (in en). *ANNA: LIFE AND TIMES OF C.N. ANNADURAI*. Penguin UK. பன்னாட்டுத் தரப்புத்தக எண்:9788184753134. .
2. ↑  Ganesan, P. C. (2003-08-14) (in en). *C N Annadurai*. Publications Division Ministry of Information and Broadcasting Government of India. பன்னாட்டுத் தரப்புத்தக எண்:9788123021706. .
3. ↑   (in en) *Indian Recorder and Digest*. 1974-01-01. .
4. ↑  Mirchandani, G.G. 32 Million Judges: An Analysis of 1977 Lok Sabha and State Elections in India. (New Delhi: Abhinav Publications, 2003)
5. ↑  Venkatramanan, Geetha (2011-07-14). "Candid views" (in en-IN). *The Hindu*. .
6. ↑   (in en) *Data India*. Press Institute of India. 1996-01-01. .
**சி. ராமச்சந்திர மேனன்** (C. Ramachandra Menon) ஓர் தென்னிந்திய ஒளிப்பதிவாளராக , மலையாளம் மற்றும் தமிழில் 150 க்கும் மேற்பட்ட படங்களில் பணியாற்றியவர்.  *<a href="./உம்மாச்சு" rel="mw:WikiLink" data-linkid="59" data-cx="{&amp;quot;adapted&amp;quot;:false,&amp;quot;sourceTitle&amp;quot;:{&amp;quot;title&amp;quot;:&amp;quot;Ummachu&amp;quot;,&amp;quot;description&amp;quot;:&amp;quot;Book by Uroob&amp;quot;,&amp;quot;pageprops&amp;quot;:{&amp;quot;wikibase\_item&amp;quot;:&amp;quot;Q7881689&amp;quot;},&amp;quot;pagelanguage&amp;quot;:&amp;quot;en&amp;quot;},&amp;quot;targetFrom&amp;quot;:&amp;quot;mt&amp;quot;}" class="cx-link" id="mwFA" title="உம்மாச்சு">உம்மாச்சு</a> என்ற பெயரில் வெளிவந்த* புதினத்தை அடிப்படையாகக் கொண்டு அதே பெயரில் வெளிவந்த திரைப்படத்திற்கு ஒளிப்பதிவாளராக இருந்தார். மேலும் *ஈடா* மற்றும் *நீங்கலெண்ணே கம்யூனிஸ்ட்டாக்கி* ஆகியவற்றில் அவர் பணியாற்றியதற்காக அறியப்பட்டவர். மலையாளத்தில் ஸ்ரீகுமரன் தம்பி, பி. பாஸ்கரன் மற்றும் குஞ்சாக்கோ ஆகியோருடன் இவர் அடிக்கடி பணியாற்றியுள்ளார்.

சொந்த வாழ்க்கை
--------------

இவர் 1929 ஆம் ஆண்டு கோழிக்கோட்டில் திருவண்ணூர் கோவிலகத்தைச் சேர்ந்த பிகேஎம் ராஜா மற்றும் செங்கலத்து ஜானகியம்மா ஆகியோரின் மகனாவார். இவர், ஆங்கிலோ-இந்திய ஒளிப்பதிவாளரான மார்கஸ் பார்ட்லி; மஸ்தான்; மற்றும் மல்லி இரானி ஆகியோருடன் சென்னை வாஹினி ஸ்டுடியோவில் பணிபுரிந்தார். 1956ல் சிங்கப்பூர் சென்று அங்கு சிங்கப்பூர் தொலைக்காட்சியில் மலாய் திரைப்படங்களை தயாரிப்பதில் சுமார் ஆறு ஆண்டுகள் பணியாற்றினார். 1970ல் நாடு திரும்பிய இவர் உதயா ஸ்டுடியோவில் சிலகாலம் பணிபுரிந்தார்.  இவர் மஞ்சப்பொர மாலதி என்பவரை மணந்தார். இவருக்கு இரண்டு குழந்தைகள் இருந்தனர். இவர் 9 மே 2017 அன்று இறந்தார்

மேற்கோள்கள்
-----------

1. ↑  Cameraman Ramachandra Menon passes away The New Indian Express
2. 1 2  "Noted cinematographer C Ramachandra Menon passes away - Times of India". Times of India. 2017-05-09.. பார்த்த நாள்: 2019-10-11.
**சோமசுந்தரப் புலவர்** (மே 25, 1878 – யூலை 10, 1953) *தங்கத் தாத்தா* என அன்பாக அழைக்கப்பட்டவர். ஏறக்குறையப் பதினைந்தாயிரம் செய்யுள்களை இயற்றியுள்ளார். *ஆடிப்பிறப்புக்கு நாளை விடுதலை* போன்ற பல செய்யுள்களை சுவையான முறையில் எளிய தமிழில் பாடியுள்ளார். பலவகைப் பக்திப் பாடல்களையும் அவர் இயற்றியிருக்கின்றார். பனையின் பெருமைகளைக் கூறும் தாலவிலாசம், கதிர்காமம் முருகக் கடவுளைக் குறித்து பாடிய *கதிரைச் சிலேடை வெண்பா* புகழ் பெற்றவை.

வாழ்க்கைச் சுருக்கம்
--------------------

யாழ்ப்பாணம் வலிகாமம் மேற்கில் மானிப்பாய்க் கோவிற்பற்றைச் சேர்ந்த நவாலியூர் என்னும் சிற்றூரில் வன்னியசேகர முதலியார் வழித்தோன்றலாய் அருமையினார் கதிர்காமர், இலக்குமிப்பிள்ளை ஆகியோருக்குப் பிறந்தவர் சோமசுந்தரர்; க. வேலுப்பிள்ளை இவருடன் உடன்பிறந்தவர். 28வது வயதில் சங்குவேலியைச் சேர்ந்த புலவரின் தாய்மாமனார் வேலுப்பிள்ளை என்பவரின் புதல்வி சின்னம்மையைத் திருமணம் புரிந்தார். அவர்களுக்கு இளமுருகனார், நடராசன் வேலாயுதபிள்ளை மங்கையற்கரசி, சரசுவதி என ஐந்து பிள்ளைகள்.

செய்யுள் இயற்றல்
----------------

நவாலியூர் அருணாசல உபாத்தியாயரிடம் தமிழ், இலக்கண இலக்கியங்களையும் தனது உறவினரான இராமலிங்க உபாத்தியாயரிடம் ஆங்கிலத்தையும் கற்றார். சிறு வயதிலேயே பேச்சாற்றலையும் விவாதத்திறமையும் பெற்றார். தனது இளமைப் பருவத்திலேயே அட்டகிரி முருகன் பதிகம், அட்டகிரி முருகன் திருவூஞ்சல், சாவித்திரி கதை, பசுவின் கதை போன்ற நூல்களை இயற்றினார்.

இயற்றிய பிரபந்தங்கள்
--------------------

*பதிகம்*, *ஊஞ்சல்* என்றும் இரண்டு பிரபந்தங்களையும் பாடிய சோமசுந்தரப் புலவர் *கலம்பகம்*, *நான்மணி மாலை*, *அட்டகம்*, *அந்தாதி*, *சிலேடை வெண்பா*, *திருப்பள்ளியெழுச்சி* ஆகிய பிரபந்தங்களையும் பாடினார்.

சைவத் தலங்களை மையமாக *அட்டகிமுக் கலம்பகம்*, *தில்லை அந்தாதி*, *கதிரைச் சிலேடை வெண்பா* போன்ற பிரபந்தங்களைப் பாடியுள்ளார்.

நானூற்றுக்கும் மேற்பட்ட அடிகளைக் கொண்ட கலிவெண்பாப் பாவகையால் அமைந்த தாலவிலாசம் என்ற இவரது செய்யுள் நூல் பனையின் பெருமைகளைக் கூறுகிறது.

இயற்றிய நாடகங்கள்
-----------------

* *உயிரிளங்குமரன்*

வேறு நூல்கள்
------------

* கந்தபுராணக் கதைகளும் அவை உணர்த்தும் உண்மைநூற் கருத்தும்
* கந்தவனக் கடவை நான்மணிமாலை
* சாவித்திரி கதை ( உரைநடை நூல் )
* கந்தபுராண நுண்பொருள் விளக்கம் ( சைவாங்கில வித்தியாசாலை வெளியீடு )
* தந்தையார் பதிற்றுப்பத்து
* நல்லை முருகன் திருப்புகழ்
* நல்லையந்தாதி
* அருணாசலந்துரை சரித்திரச் சுருக்கம்
* சுகாதாரக் கும்மி ( சைவபரிபாலன சபையார் பதிப்பு )
* சூரியவழிபாடு
* மருதடி விநாயகர் பாமாலை
* கந்தவனநாதர் திருப்பள்ளியெழுச்சி
* அட்டகிரிப் பதிகம்
* கல்லுண்டாய் வைரவர் பதிகம்
* கதிரைமலை வேலவர் பதிகம்
* செந்தமிழ்ச் செல்வியாற்றுப்படை
* சிறுவர் பாடல்கள்
* ஸ்ரீ பொன்னம்பலம் அருணாசலம் அவர்கள் ஜீவிய சரித்திரச் சுருக்கம், செய்யுள் நடையில் எழுதப்பட்டது, 1928

இவற்றையும் பார்க்கவும்
----------------------

* இலங்கைவளமும் தாலவிலாசமும்

மேற்கோள்கள்
-----------

1. ↑  சோமசுந்தர புலவர்
2. ↑  மதிப்புரை, *லக்ஷ்மி* இதழ், அக்டோபர் 1928, சென்னை

வெளி இணைப்புகள்
---------------

தளத்தில்  
சோமசுந்தரப் புலவர் எழுதிய
 ***நூல்கள்*** உள்ளன.

* கழையோடை வேற்பதிகம்
* பவளக்கொடி
* சாய்ந்தாடம்மா
**சமான் பூங்கா (Zaman Park)** என்ற புறநகர் பகுதி பாக்கித்தான் நாட்டின் லாகூர் நகரின் அருகில் உள்ளது.

வரலாறு
------

பிரித்தானிய இந்தியாவில் பஞ்சாபின் பொது அஞ்சல்துறை அலுவலராக இருந்த கான் பகதூர் முகமது சமான் கானின் நினைவாக இப்பெயர் சூட்டப்பட்டது. 1943-44 ஆம் ஆண்டு வரை சமான் பூங்கா என்ற பெயர் அறியப்படவில்லை.  முந்தைய வரைபடங்கள் இப்பகுதியை பஞ்சாப் குதிரைகள் அணிவகுப்பு மைதானம் என்று பெயரிட்டிருந்தன. இது பிரித்தானிய இந்திய இராணுவத்தின் குதிரைப்படை இருப்புப் பகுதியாகும்.   1936 ஆம் ஆண்டில், காலனி பெயர் மாற்றம் செய்யப்பட்டது, சுந்தர் தாசு பூங்கா என்ற பெயரை ஏற்றுக்கொண்டது.  ராய் பகதூர் சுந்தர் தாசு சூரி மற்றும் அவரது குடும்பத்தினர் தலைமையிலான கட்டுமான முயற்சிகளுக்குப் பிறகுதான் இப்பகுதி அதன் தற்போதைய பெயரையும் வீடுகளையும் பெற்றது. 

1942 ஆம் ஆண்டு வாக்கில், இப்பகுதியில் ஆறு வீடுகள் தோன்றின, இவை அனைத்தும் ஒன்றோடொன்று இணைக்கப்பட்ட ஒரே ஒரு இந்து குடும்பத்தின் உரிமையின் கீழ் இருந்தன 

1947 பிரிவினையின் போது, சமான் பூங்கா இலாகூரில் உள்ள உயரடுக்கு இந்து குடும்பங்களால் கட்டப்பட்ட 15 பிரமாண்டமான, அரண்மனை குடியிருப்புகளால் அலங்கரிக்கப்பட்டது.  சலந்தர் பதான்களின் உயரடுக்கு, முதலில் வாசிரிசுதானில் இருந்து, சமான் பூங்காவில் குடியேற இலாகூர் சென்றார்.   குடும்பத்தின் மூத்த உறுப்பினரான கான் பகதூர் சமான் கான், இயாவேத் புர்கி, மச்சித் கான் மற்றும் இம்ரான் கான் ஆகியோரின் தாய்மார்களுக்கு தாய்வழி மாமா ஆவார்.

குறிப்பிடத்தக்க குடியிருப்பாளர்கள்
----------------------------------

* ஐட்சாசு அக்சன்
* இம்ரான் கான்
* இயாவேத் புர்கி
* மச்சித் கான்
* இச்சாசு கான் (துடுப்பாட்ட வீரர்)
* உமாயூன் சமான்

மேற்கோள்கள்
-----------

1. 1 2 3 4 5 6 7 8 9 10  Shah, Sabir (7 March 2023). "History of Zaman Park, its illustrious residents". .
2. ↑  "Imran Khan's 'Fort' became Zaman Park in Lahore city of Pakistan, once dominated by Hindu family". March 15, 2023. .
3. 1 2 3 4 5  Sheikh, Majid (September 16, 2018). "Harking Back: Old maps tell us stories of past and also a way forward". .
4. 1 2  "Farewell to Zaman Park veterans". .
மூன்று குதிரைத் திறப்பு என்னும் சதுரங்கத் திறப்பு பொதுவாக பின்வரும் காய் நகர்த்தலுடன் ஆரம்பமாகும்.

1. e4 e5
2. Nf3 Nc6
3. Nc3
மூன்று குதிரைத் திறப்பு ஆட்டத்தில், சமநிலையை உருவாக்கும் நான்கு குதிரை ஆட்டத்தை தவிர்பதர்க்கு, கருப்பு தனது காய் நகர்த்தலான  3...Nf6.க்கு பிறகு, ஒத்த அமைப்புத் தன்மையை தவிர்க்கும் நகர்த்தலை தேர்ந்தெடுக்கும்.

பொருத்தமான *ECO* குறியீடு  C46.

கருப்பின் மூன்றாவது நகர்த்தல்
-----------------------------

3...d6 or 3...Be7 போன்ற நகர்த்தலுக்கு பிறகு, வெள்ளை 4.d4 விளையாடி, பிலிடார் தற்காப்பு போன்ற இடமிடைஞ்ல் நிலையை கருப்பிறக்கு உருவாக்கலாம்.கருப்பு 3...Bc5 விளையாடினால், வெள்ளை கருப்பின்  e5 உள்ள காயை கைப்பற்றி 4.Nxe5 Nxe5 5.d4 Bd6 6.dxe5 Bxe5 விளையாடலாம். பிராக்ஸி போட்டி இக்காய் நகர்த்தல்கள் வெள்ளைக்கு சாதகமாக காட்டினாலும், கருப்பு 3...Bb4 அல்லது 3...g6 என விளையாடும். இதைத் தொடர்ந்து 3...Bb4 4.Nd5 மற்றும் 3...g6 4.d4 exd4 5.Nd5 என நகர்த்தல்கல் இருக்கும்.

கருப்பிறக்கான மற்றொரு மாற்று 3..f5!? -- வீனாவர் தற்காப்பு (அல்லது கோதிக் தற்காப்பு). 4..Bb5 நகர்த்தலானது 4..Nc3 ரை லோபஸின் சில்மான்  ஆட்ட மாறுதலுக்கு இடமாற்றம் செய்துவிடும்.

இக்காலகட்டத்தில் மூன்று குதிரைத் திறப்பு ஆட்டம் மாஸ்டர் மட்டத்தில் பெரும்பாலும் காணப்படுவதில்லை. ஏனென்றால் கருப்பு விளையாடும் வீரர்கள், சுருசுருப்பான நகர்த்தல்கலைநான்கு குதிரை ஆட்டத்தில்கூட விரும்புகின்றனர்.

குதிரையின் தலைகீழ்நிலை
----------------------

இதேபோன்ற நிலை, கருப்பின் நகர்த்தலான  ...Nf6 பெட்ரவ்வின் மூன்று குதிரை ஆட்டம்  எனப்படும். பெரும்பாலும் இது நான்கு குதிரை ஆட்டத்திற்கு இட்டுச் செல்லும்.

உதாரண ஆட்டம்
------------

ரோசன்தல் vs. ஸ்டீனிட்ஸ், 1873: 1.e4 e5 2.Nc3 Nc6 3.Nf3 g6 4.d4 exd4 5.Nxd4 Bg7 6.Be3 Nge7 7.Bc4 d6 8.0-0 0-0 9.f4 Na5 10.Bd3 d5 11.exd5 Nxd5 12.Nxd5 Qxd5 13.c3 Rd8 14.Qc2 Nc4 15.Bxc4 Qxc4 16.Qf2 c5 17.Nf3 b6 18.Ne5 Qe6 19.Qf3 Ba6 20.Rfe1 f6 21.Ng4 h5 22.Nf2 Qf7 23.f5 g5 24.Rad1 Bb7 25.Qg3 Rd5 26.Rxd5 Qxd5 27.Rd1 Qxf5 28.Qc7 Bd5 29.b3 Re8 30.c4 Bf7 31.Bc1 Re2 32.Rf1 Qc2 33.Qg3 Qxa2 34.Qb8+ Kh7 35.Qg3 Bg6 36.h4 g4 37.Nd3 Qxb3 38.Qc7 Qxd3 0–1

மேலும் பார்க்க
--------------

* திறந்த ஆட்டம்
வாழை இலையில் பூசை செய்யப்பட்ட பிரசாதம்
**வாழை இலை** என்பது வாழை மரத்தின் இலையாகும். இது உணவு பரிமாறும் தட்டாகவும், அலங்காரப் பொருளாகவும், படையல் விரிப்பாகவும் மற்றும் சமையலிலும் பயன்படுகிறது. இந்து மற்றும் புத்த சமய பழக்கங்களில் அலங்காரப்பொருளாக பண்டிகைகளில் பயன்படுத்தப்படுகிறது. இந்தியா, இந்தோனேசியா போன்ற நாடுகளில் உணவு கொள்ளும் தட்டாக பயன்படுகிறது.

சமையல்
------

உணவு பரிமாறப்பட்டுள்ள வாழை இலை
வாழை இலையின் நீர் உறியாதன்மையாலும், வசதியாகயிருப்பதாலும் தென்னிந்தியா, பிலிப்பீன்சு, கம்போடியா உணவு வகைகள் பெரும்பாலும் இவ்விலையிலேயே பரிமாறப்படுகிறது. தமிழ் நாடு, கேரளம், ஆந்திரப் பிரதேசம் மற்றும் கர்நாடகம் பகுதிகளில் முக்கிய விழாக்காலங்களில் வாழையிலையில் மட்டுமே உணவு பரிமாறப்படுகிறது.
உணவின் மணத்தை அதிகரிக்க வாழை இலை பயன்படுகிறது. பதார்த்தங்களுடன் வேகவைப்பதால் மெல்லிய சுவை கொடுக்கிறது. மேலும் உணவை மடித்துக் கட்டவும் பயன்படுகிறது. இலையில் உள்ள இயற்கை சாறு உணவை பாதுகாத்து சுவையையும் கூட்டுகிறது. தமிழ் நாட்டில் இவ்விலையைக் காயவைத்தும் பயன்படுத்துகின்றனர். வாழைச் சருகு என்ற பெயரில் காய்ந்த இலைகள் உணவுக்கிண்ணங்களாக பயன்படுகின்றன. வியட்நாம், இந்தோனேசியா, மலேசியா, சிங்கப்பூர் உணவு வகைகளிலும் வாழை இலை கொண்டு பொட்டலம் போடப்படுகிறது.

புவேர்ட்டோ ரிக்கோ மற்றும் டொமினிக்கன் குடியரசு நாடுகளில், வாழை இலையும் தோல் தாளும் பேஸ்ட்லஸ்களை (pasteles) உறையிடப் பயன்படுகின்றன. பச்சை வாழைப் பழமும், இறைச்சியும், வாழை இலையுடன் சேர்த்து வேகவைக்கப்பட்டு உணவின் சுவை கூட்டப்படுகிறது.

மெக்சிகோ மற்றும் வஃகாக்காவின் தமாள் மற்றும் ஆட்டுக் கறி அல்லது பார்பகோ தாக்கோ போன்ற உணவுவகைகள் வாழை இலையுடன் வேகவைக்கப்படுகிறது. ஹவாய் நாட்டினரும் வாழை இலையுடன் சமையல் செய்கின்றனர்.

இதையும் காண்க
-------------

* தையலிலை

மேற்கோள்கள்
-----------

1. ↑  "Banana". Hortpurdue.edu.. பார்த்த நாள்: 2009-04-16.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Zappa|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***நியூ கினி மெலிந்த சேற்று உளுவை*** என்பது ***ஜப்பா கப்புளுயெண்டசு (Zappa confluentus***), என்பது நியூ கினியில் மட்டும் காணப்படும் அகணிய சேற்று உளுவை ஆகும். இது பிளை, ராமு மற்றும் பிந்துனி ஆற்றுப் பகுதிகளிலிருந்து மட்டுமே அறியப்படுகிறது. இது ஆறுகளை ஒட்டியுள்ள சேற்றுப் பகுதிகளில் காணப்படுகிறது. இந்த இனம் 4.4 சென்டிமீட்டர்கள் (1.7 அங்) நீளம் வரை வளரக்கூடியது.

சொற்பிறப்பியல்
--------------

" அமெரிக்க அரசியலமைப்பின் முதல் திருத்தத்தின் தெளிவான மற்றும் திறமையான பாதுகாப்பிற்காக" இசைக்கலைஞர் பிராங்க் ஜப்பாவின் நினைவாக ***ஜப்பா*** எனப் பெயரிடப்பட்டது.

*

மேற்கோள்கள்
-----------

1. ↑  Murdy, E. O. (1989). "A taxonomic revision and cladistic analysis of the oxudercine gobies (Gobiidae: Oxudercinae)". *Records of the Australian Museum, Supplement* **11**: 1–93. doi:10.3853/j.0812-7387.11.1989.93.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2010645
* FishBase: 26589
* GBIF: 2379047
* iNaturalist: 615087
* IRMNG: 10155344
* ITIS: 638236
* IUCN: 161071738
* WoRMS: 283211

 |
**கீதாஞ்சலி** (1947 - 31 அக்டோபர் 2019) என்பவர் தெலுங்கு, தமிழ், மலையாளம், இந்தி படங்களில் பணியாற்றிய ஒரு இந்திய நடிகை ஆவார்.  ஆறு தசாப்தங்களை நெருங்கிய இவரது திரைப்பட வாழ்க்கையில், இவர் பல மொழிகளில் 500 க்கும் மேற்பட்ட படங்களில் நடித்தார். 1960 இல் ராணி ரத்னபிரபா என்ற தெலுங்குப் படத்தில் நடனக் கலைஞராக இவர் முதன்முதலில் தோன்றினார். 1961 ஆம் ஆண்டு *சீதா ராம கல்யாணம்* மூலம் இயக்குனராக அறிமுகமான என்டிஆர் இவரை கதாநாயகியாக வெள்ளித்திரைக்கு அறிமுகப்படுத்தினார். *முரளி கிருஷ்ணா* (1964), *டாக்டர் சக்கரவர்த்தி* (1964), *இல்லு* (1965), *சம்பராலா ராம்பாபு* (1970), *காலம் மாறிந்தி* (1972), *அப்பாயிகாரு அம்மைகாரு* (1973) ஆகிய படங்களில் நடித்ததற்காக இவர் பிரபலமானார். நந்தி விருதுக் குழுவில் உறுப்பினராகவும் இருந்துள்ளார்.

தனிப்பட்ட வாழ்க்கை
------------------

லட்சுமிகாந்த்-பியாரேலால் தயாரிப்பில் உருவான *பரஸ்மணி* (1963) என்ற இந்தித் திரைப்படத்தில் இவர் பணியாற்றினார். இவரது இயற் பெயரான மணி என்பது படத்தின் தலைப்பில் ஏற்கனவே இடம்பெற்றிருந்ததால், படத் தயாரிப்பாளர் இவரது பெயரை கீதாஞ்சலி என்று மாற்றினார். 

கீதாஞ்சலி, நடிகர் ராம கிருஷ்ணாவை 15 ஆகத்து 1974 இல் திருமணம் செய்து கொள்வதற்கு முன்பு, *தொடு நீடா* (1965), *ஹந்தகுலோஸ்துன்னாரு ஜாக்ரத்தா* (1966), *ராஜயோகம்* (1967), *ரணபேரி* (1968), *நேனு நா தேசம்* (1973) போன்ற பல படங்களில் நடித்தார்.

இறப்பு
------

கீதாஞ்சலி 31 அக்டோபர் 2019 அதிகாலை மாரடைப்பால் இறந்தார். ஐதராபாத்தில் உள்ள பிலிம் நகர் அருகே உள்ள தனியார் மருத்துவமனையில் சிகிச்சை பெற்று வந்த நிலையில் இவர் உயிரிழந்தார்.

திரைப்படவியல்
-------------

மேற்கோள்கள்
-----------

வெளி இணைப்புகள்
---------------

* Geetanjali at IMDb



1. 1 2  Y, Sunita Chowdhary (7 December 2006). "It's amazing, people remember me". Kasturi and Sons. .
2. ↑  Actress Geetanjali Ramakrishna Passes Away in Hyderabad.
Search Wiktionary
விக்சனரியில் ***தையல் இலை*** என்னும் சொல்லைப் பார்க்கவும்.

**தையல் இலை** (**Patravali** or **Pattal** or **Vistaraku** or **Vistar** or **Khali** ) என்பது இந்தியாவில் உணவு உண்ண உலர்ந்த இலைகளைக் கொண்டு செய்யப்படும் உண்கலமாகும். இது பெரும்பாலும் குங்கிலிய இலை, மந்தார இலை ஆகியவற்றைக் கொண்டு செய்யப்படுகிறது. ஆலிலையும் இதற்குப் பயன்படுத்தப்படுகிறது. 6 முதல் 8 இலைகளை சிறு ஈர்க்குச்சிகளைக் கொண்டு வட்ட வடிவில் தைத்து இது தயாரிக்கப்படுகிறது. இந்த இலைகள் திருவிழாக்கள் மற்றும் கோயில்களில் பாரம்பரியமாக வழங்கப்படும் சாப்பாட்டுக்கு பயன்படுத்தப்படுகிறது. இது இந்தியாவில் ஒரு குடிசைத் தொழிலாக, பெண்கள் வீட்டிலிருந்தே செய்யக்கூடியவேலையாக உள்ளது.

**தையலிலை**

வரலாறு
------

பண்டைய காலத்தில் இந்து முனிவர்கள் பிறர் உண்ட பாத்திரங்களைப் பயன்படுத்தாமல் உண்ண இது பரவலாக பயன்படுத்தப்பட்டது. மேலும் இது கோயில் பிரசாதம். திருவிழா விருந்துகள், விருந்தினர்கள் உண்ண வழக்கமாக பயன்படுத்தப்பட்டது.

பாரம்பரிய தயாரிப்புமுறை
-----------------------

குங்கிலிய மர இலைகள் தையலிலை செய்யப் பயன்படுத்தப்பட்டன
தையலிலையானது பெரும்பாலும் குங்கிலியம், மந்தாரை, புரசு, பலா போன்ற தாவரங்களின் இலைகளைக் கொண்டு தயாரிக்கப்படுகிறது. முதலில் பச்சையாக சேகரிக்கப்பட இலைகள் ஒரு கயிற்றில் கட்டப்பட்டு நன்கு வெளியில் காயவைக்கப்படுகின்றன. பின்னர் காய்ந்த இலைகளை தண்ணீரில் உறவைக்கின்றனர். ஊரவைத்த இந்த இலைகளை சுத்தப்படுத்தி துணிகளில் சுற்றி அதன்மீது அகலமான கற்களை பாரமாக வைத்து இலைகளை சமன் படுத்துகின்றனர். இதன்பிறகு மூன்றாக பிளந்த ஈர்க்குச்சியை கொண்டு இலைகளை ஓன்று சேர்த்து தைக்கின்றனர். தைத்த இலைகளை ஒன்றன்மீது ஒன்றாக அடுக்கி இலைகள்மீது மீண்டும் அகன்ற கல்லை வைத்து சமன்படுத்துவர். இத்தனை நிலைகளைக் கடந்து தையல் இலை உருவாகிறது.

பழக்கத்தில் உள்ள பகுதிகள்
-------------------------

இந்த உண்கலமானது இந்தியாவில் ஆந்திரப் பிரதேசம், உத்தரப் பிரதேசம், மகாராட்டிரம், சார்க்கண்ட், ஒடிசா, மேற்கு வங்காளம், கருநாடகம், தெலுங்கானா, தமிழ்நாடு போன்ற மாநிலங்களில் உள்ள வறண்ட ஊரகப் பகுதிகளில் பிரபலமாக உள்ளது. காராநாடகத்தில் உள்ள தர்மஸ்தலாவில் உள்ள மஞ்சுநாதர் சுவாமி கோயிலில் ஆயிரக்கணக்கான பக்தர்களுக்கு அளிக்கப்படும் அன்னதானத்திற்கு இப்போதும் இந்த தையல் இலைகளே பயன்படுத்தப்படுகின்றன.

பழங்காலத்தில்
-------------

வாழை போன்றவை மிகுதியாக வளராத வறண்ட நிலப்பகுதிகளில் இந்த இலைகளை சேகரித்து தைத்து வைத்து பல மாதங்கள் இருப்புவைத்து பயன்படுத்தக் கூடியதாக அக்காலத்தில் இருந்தது. வாழை இலை போன்றவைவற்றை ஓரிரு நாட்கள்தான் இருப்பு வைக்க இயலும் என்ற நிலையில், இந்த தையலிளைகளை நீண்டகாலம் சேமித்து வைத்து பயன்படுத்து இயல்வது சிறப்பு.

தற்காலத்தில்
------------

தற்காலத்தில் இந்த இலைகளுக்கு அடியில் தாள் போன்றவற்றை ஒட்டி தட்டுபோன்ற விளிம்புகள் கொண்டதாக நேர்த்தியான வடிவமைப்பில் இயந்திரங்களால் தயாரிக்கப்படுகிறது. அதன் பாரம்பரிய சுற்றுச்சூழல் இயல்பு மற்றும் உயிர்ச்சிதைவுறு இயல்பு காரணமாக இதன் பாரம்பரிய மரபு மீண்டு வருகின்றது.

மேலும் காண்க
------------

* வாழை இலை

மேற்கோள்கள்
-----------

1. ↑  "Traditional 'pattal' loses out to convenient plastic - Times Of India" இம் மூலத்தில் இருந்து 2014-02-02 அன்று. பரணிடப்பட்டது.. .
2. ↑  When dinner comes on nature's plate
3. ↑  ஜோதி ரவிக்குமார் (செப்டம்பர் 2 2018). "கெலமங்கலம் பகுதி கிராமங்களில் சுற்றுச்சூழலைப் பாதுகாக்கும் மந்தார தையல் சாப்பாட்டு இலை தயாரிப்பு தீவிரம்". *இந்து தமிழ்*.
4. ↑  The Telegraph - Calcutta : Jharkhand
{\displaystyle \scriptstyle {[-2\pi ,2\pi ]}} ஆட்களத்தில் சார்பு cos(*x*) இன் வரைபடம். *x* இன் {\displaystyle \scriptstyle {\frac {-3\pi }{2}}}, {\displaystyle \scriptstyle {\frac {-\pi }{2}}}, {\displaystyle \scriptstyle {\frac {\pi }{2}}} and {\displaystyle \scriptstyle {\frac {3\pi }{2}}} மதிப்புகள் சார்பின் மூலங்கள் (சிவப்பு).

கணிதத்தில் ஒரு மெய்மதிப்பு அல்லது சிக்கலெண்மதிப்பு அல்லது திசையன்மதிப்புச் சார்புபொன்றின் ஆட்களத்தில் உள்ள ஒரு உறுப்பின் சார்பலன் சுழியாக இருந்தால், அந்த உறுப்பானது அச் **சார்பின் மூலம்** அல்லது **சார்பின் சுழியம்** (*zero of a function* அல்லது *root of a function*) எனப்படுகிறது.

சார்பு *f* இன் ஆட்களத்தின் ஒரு உறுப்பு *x* இச் சார்பின் மூலம் எனில்,

{\displaystyle f(x)=0\,} ஆகும்.
சுழி (0) வெளியீட்டைத் தருகின்ற உள்ளீடாகவும் சார்பின் மூலத்தைக் கூறலாம்.

ஒரு பல்லுறுப்புக்கோவையின் மூலம் என்பது அக் கோவைக்குரியச் சார்பின் மூலமாகும். இயற்கணிதத்தின் அடிப்படைத் தேற்றத்தின்படி ஒரு சுழியற்ற பல்லுறுப்புக்கோவையின் மூலங்களின் எண்ணிக்கை அக் கோவையின் படிக்குச் சமமானதாக இருக்கும்.

எடுத்துக்காட்டு: 

{\displaystyle f(x)=x^{2}-5x+6} இன் படி 2. மேலும் இப்பல்லுறுப்புக்கோவையின் இரு மூலங்கள் 2, 3
{\displaystyle f(2)=2^{2}-5\cdot 2+6=0,\quad f(3)=3^{2}-5\cdot 3+6=0}
மெய்யெண்கணத்திலிருந்து மெய்யெண்கணத்திற்கு ஒரு சார்பு வரையறுக்கப்படும் போது, அச் சார்பின் வரைபடம் *x*-அச்சைச் சந்திக்கும் புள்ளிகளின் *x*-ஆய தொலைவுகள் சார்பின் மூலங்களாக இருக்கும்.

பல்லுறுப்புக்கோவையின் மூலங்கள்
------------------------------

ஒற்றையெண் படியுடைய ஒவ்வொரு பல்லுறுப்புக்கோவையும் ஒற்றை எண்ணிக்கையில் மூலங்கள் கொண்டிருக்கும் (மூலங்களின் மடங்கெண்ணையும் கணக்கில் கொள்ளப்படுகிறது); இதேபோல இரட்டையெண் படியுடைய ஒவ்வொரு பல்லுறுப்புக்கோவையும் இரட்டை எண்ணிக்கையில் மூலங்கள் கொண்டிருக்கும். எனவே ஒற்றையெண் படியுடைய பல்லுறுப்புக்கோவைக்குக் குறைந்தபட்சம் ஒரு மெய்யெண் மூலம் இருக்கும் (ஏனென்றால் மிகச்சிறிய ஒற்றையெண் 1 ஆகும்). ஆனால் இரட்டையெண் படியுடைய பல்லுறுப்புக்கோவைக்குக் குறைந்தபட்சம் ஒரு மெய்யெண் மூலமாவது இருக்கவேண்டும் என்ற அவசியமில்லை. இடைநிலை மதிப்புத் தேற்றத்தின்படி பல்லுறுப்புக்கோவைகள் தொடர்ச்சியான சார்புகள் என்பதால், எதிர் மதிப்பிலிருந்து நேர் மதிப்பிற்கு மாறும்போது சார்பின் மதிப்பு சுழியைக் கண்டிப்பாகக் கடக்கும் என்பதால் மேலே கூறப்பட்ட கருத்து உண்மையாகும்.

### இயற்கணித அடிப்படைத் தேற்றம்

இயற்கணித அடிப்படைத் தேற்றப்படி, *n* படியுடைய ஒவ்வொரு பல்லுறுப்புக்கோவைக்கும் *n* சிக்கலெண் மூலங்கள் (மடங்கெண்களையும் கணக்கிட்டு) உள்ளன. மெய்யெண் கெழுக்கள் கொண்ட பல்லுறுப்புக்கோவைகளின் மெய்யெண்ணற்ற மூலங்கள் சோடியாகவே அமையும்.

மேற்கோள்கள்
-----------

1. 1 2  Foerster, Paul A. (2006). *Algebra and Trigonometry: Functions and Applications, Teacher's Edition* (Classics ). Upper Saddle River, NJ: Prentice Hall. பக். 535. பன்னாட்டுத் தரப்புத்தக எண்:0-13-165711-9. .

வெளியிணைப்புகள்
---------------

* Weisstein, Eric W. "Root", *MathWorld*.
**மீனல் ஜெயின்** (*Meenal Jain*)(பிறப்பு: சூன் 14, 1985, இந்தியாவின் மத்தியப் பிரதேசம், இந்தூரில்) இந்தியத் தொலைக்காட்சியில் *இந்தியன் ஐடல் 2* என்ற மெய்ம்மைக் காட்சி நிகழ்ச்சி இறுதிப் போட்டியில் முதல் 6 இடங்களைப் பிடித்தவரில் ஒருவர். இதற்கான வாக்குகள் 28 பிப்ரவரி 2006 அன்று வழங்கப்பட்டது.

வாழ்க்கை மற்றும் தொழில்
-----------------------

கடந்த 10 ஆண்டுகளாக மும்பையில் வசித்து வரும் ஜெயின், மும்பை மிதிபாய் கல்லூரியில் தனது பட்டப்படிப்பை முடித்துள்ளார். சமீபத்தில், இவர் பாடகர்களான சோனு நிகம், அபிஜீத் சாவந்த், அமித் சனா, ரெக்ஸ் டிசோசா ஆகியோருடன் நிகழ்ச்சிகளை நடத்தினார். தற்போது இவர் "இசை, மஸ்தி அவுர் தூம்" நிகழ்ச்சியை இணைந்து தொகுத்து வழங்கி வருகிறார்.  2007ஆம் ஆண்டு வெளியான அசைவூட்டத் திரைப்படமான *பார்பி ஆஸ் தி ஐலண்ட் பிரின்சஸின்* இந்தி மொழிமாற்றத்தில் பார்பிக்காக குரலை வழங்கினார். இவர் அமீர் கானின் *சத்யமேவ் ஜெயதே* நிகழ்ச்சியின் ஏழாவது அத்தியாயத்தில் "சகி" பாடலைப் பாடினார், இது குடும்ப வன்முறை பற்றியது.

இந்தியன் ஐடல் 2 நிகழ்ச்சிகள்
----------------------------

1. ஆவோ நா
2. இஷ்க் சமுந்தர் - *கீழே 2 24/01/2006*
3. லம்பி ஜூடாய் - *கீழே 3 31/01/2006*
4. நிகாஹெய்ன் மிலேன் - *கீழே 2 07/02/2006*
5. குச் நா கஹோ
6. மேரா பியா கர் ஆயா - *கீழே 3 21/02/2006*
7. ஹம் தில் தே சுகே சனம் - *28/02/2006 அன்று நீக்கப்பட்டது*

இறுதி நிகழ்வில்: "வோ பெஹ்லி பார் ", "ரைட் ஹியர் ரைட் நவ்" என்.சி. காருண்யா மற்றும் அந்தரா மித்ரா மற்றும் பராஸ் ஜா இ பாதல் ஆகியோருடன்.

பாலிவுட்டில் பின்னணி
--------------------

* ஸ்வானந்த் கிர்கிரே உடன் பால்கென் ஜுகாவோ நா - சேஹர் (2005) மற்றும் டேனியல் பி. ஜார்ஜ் இசை.
* துவா - நோ ஒன் கில்ட் ஜெசிகா (2011) ராமன் மகாதேவன், ஜோய் பருவா, அமிதாப் பட்டாச்சார்யா மற்றும் அமித் திரிவேதியின் இசை
* பனாரசியா - ராஞ்சனா (2013) ஸ்ரேயா கோஷலுடன், அன்வேஷா தத் குப்தால்
* க்யூட்டி பை - ஏ தில் ஹை முஷ்கில் (2016) பிரதீப் சிங் ஸ்ரான், நகாஷ் அஜிஸ் & அந்தராவுடன்
* சகி - *சத்யமேவ ஜெயதே*
* கயே காம் சே - லைலா மஜ்னு (2018) உடன் தேவ் நேகி, அமித் ஷர்மா
* குண்டலி - மன்மர்சியான் (2018) மேக்னா மிஸ்ரா, யஷிதா ஷர்மாவுடன்
* தோஸ்திகிரி (2018)

மேற்கோள்கள்
-----------

1. ↑  "Meenal Jain croons for Dostigiri - Times of India" (in en). .
2. ↑  "Meenal Jain | indiansingers.in" இம் மூலத்தில் இருந்து 11 April 2011 அன்று. பரணிடப்பட்டது.. .
3. ↑  "Meenal Jain sings for Barbie". .
4. ↑  "Meenal Jain croons for Dostigiri - Times of India". .

வெளி இணைப்புகள்
---------------

* இந்திய ஐடல் அதிகாரப்பூர்வ தளம்]

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| கலைஞர் | 
* MusicBrainz

 |
| மற்றவை | 
* Europeana

 |
**சைக்லேட்ஸ்** (*Cyclades*, கிரேக்கம் : கிரேக்கம்: Κυκλάδες‎ , Kykládes , [kikˈlaðes] ) என்பது ஏஜியன் கடலில் உள்ள ஒரு தீவுக்கூட்டமாகும். இது கிரேக்கத்தின் பிரதான நிலப்பரப்பின் தென்கிழக்கே உள்ளது. இது கிரேக்கத்தின் முன்னாள் நிர்வாக மாகாணமாகும். இது ஏஜியன் தீவுக்கூட்டத்தை உருவாக்கும் தீவுக் குழுக்களில் ஒன்றாகும். இந்தப் பெயர் டெலோஸ் புனித தீவை *சுற்றியுள்ள* தீவுகளை ("சுழற்சி", κυκλάς) குறிக்கிறது. சைக்லேட்சில் மிகப்பெரிய தீவு நக்சஸ் ஆகும். இருப்பினும் அதிக மக்கள்தொகை கொண்ட தீவு சிரோஸ் ஆகும்.

நிலவியல்
--------

சைக்லேட்சில் சுமார் 220 தீவுகள் உள்ளன. அவற்றில் முக்கியமானவை அமோர்கோஸ், அனாஃபி, ஆண்ட்ரோஸ், ஆன்டிபரோஸ், டெலோஸ், ஐயோஸ், கியா, கிமோலோஸ், கித்னோஸ், மிலோஸ், மைகோனோஸ், நக்சோஸ், பாரோஸ், ஃபோலெகாண்ட்ரோஸ், செரிஃபோஸ், சிஃப்னோஸ், சிஃப்னோஸ், சிஃப்னோஸ் மற்றும் திரா அல்லது சாண்டோரினி ஆகியவை ஆகும். மேலும் இத்தீவுக் கூட்டத்தில் டோனௌசா, எஸ்காட்டி, கியாரோஸ், இராக்லியா, கூஃபோனிசியா, மக்ரோனிசோஸ், ரினியா, ஸ்கோயினூசா உள்ளிட்ட பல சிறிய தீவுகளும் உள்ளன. "சைக்லேட்ஸ்" என்ற பெயரானது டெலோஸ் என்ற புனித தீவைச் சுற்றி வட்டமாக ("வட்ட தீவுகள்") உள்ள தீவுகளைக் குறிக்கிறது. இதில் உள்ள பெரும்பாலான சிறிய தீவுகள் மக்கள் வசிக்காதவை.

சிரோஸில் உள்ள எர்மௌபோலி நகரானது இந்த முன்னாள் மாகாணத்தின் முக்கிய நகரம் மற்றும் நிர்வாக மையமாகும்.

மிலோஸ் மற்றும் சாண்டோரினி ஆகிய இரண்டு எரிமலை தீவுகளைத் தவிர, இங்கு உள்ள தீவுகள் நீரில் மூழ்கிய மலைகளின் சிகரங்களாகும். இதன் காலநிலை பொதுவாக வறண்ட மற்றும் மிதமானது. நக்சோஸ் தவிர, இத்தீவுகளின் மண் மிகவும் வளமானதாக இல்லை. இதன் வேளாண் உற்பத்தி பொருட்களில் வைன், பழங்கள், கோதுமை, ஆலிவ் எண்ணெய், புகையிலை ஆகியவை அடங்கும். குறைந்த வெப்பநிலையானது அதிக உயரத்தில் பதிவு செய்யப்படுகின்றன. மேலும் இந்த பகுதிகளில் பொதுவாக குளிர்கால வானிலை இருக்காது.

சைக்லேட்ஸ் தெற்கே கிரீட் கடலால் சூழப்பட்டுள்ளது. 

 சைக்லேட்ஸ் புனித தீவான டெலோசைச் சுற்றியுள்ளவை
* எர்மோபோலி, சைக்லேட்ஸின் தலைநகரம்.எர்மோபோலி, சைக்லேட்ஸின் தலைநகரம்.
* சாண்டோரினிசாண்டோரினி
* மைகோனோஸ்மைகோனோஸ்
* நக்சஸ்நக்சஸ்
* போலேகாண்ட்ரோஸ்போலேகாண்ட்ரோஸ்
* மிலோஸ்மிலோஸ்
* ஏஜியன் தீவுகளின் உடையில் பாரம்பரிய வ்ரகா ( பிரீச்ஸ் ).ஏஜியன் தீவுகளின் உடையில் பாரம்பரிய *வ்ரகா* ( பிரீச்ஸ் ).

நிர்வாகம்
---------

**சைக்லேட்ஸ் மாகாணம்** ( கிரேக்கம்: Νομός Κυκλάδων‎ ) கிரேக்கத்தின் மாகாணங்களில் ஒன்றாக இருந்தது. 2011 ஆண்டு கல்லிக்ராடிஸ் அரசாங்க சீர்திருத்தத்தின் ஒரு பகுதியாக, மாகாணம் கலைக்கப்பட்டது. மேலும் இந்தப் பிரதேசம் தெற்கு ஏஜியன் பிராந்தியத்தின் ஒன்பது பிராந்திய அலகுகளாக பிரிக்கப்பட்டது.

குறிப்புகள்
-----------

1. ↑  Saundry, Peter; Hogan, C. Michael; Baum, Steve (2011). "Sea of Crete". in Pidwirny, M.; Cleveland, C. J.. *Encyclopedia of Earth*. Washington DC: National Council for Science and Environment. .
அசாசின்களின் வரிசை

**நிஜாரி இராச்சியம்** அல்லது **அலமுத் இராச்சியம்** என்பது நிஜாரி இஸ்மாயிலி சியா இஸ்லாம் அரசாகும். இது கிபி 1090ல் தற்கால ஈரானின் அலமுத் கோட்டையின் கட்டுப்பாட்டைக் கைப்பற்றிய பின்னர் ஹசன்-இ சப்பாவால் நிறுவப்பட்டது. கிபி 1090 முதல் கிபி 1273 முடிய இந்த இராச்சியத்தினர் தற்கால ஈரான், ஈராக் மற்றும் சிரியா நாட்ட்ப் பகுதிகளை ஆண்டனர். இவர்கள் இரண்டு தலைநகரங்களைக் கொண்டிருந்தனர். ஒன்று தற்கால வடமேற்கு ஈரானில் உள்ள அலமுத்து மலைக்கோட்டை அரண்மனை. மற்றொருன்று சிரியாவில் உள்ள மஸ்யூப் மலைக்கோட்டை அரண்மனை ஆகும்.
நிஜாரி இராச்சியத்தினரை வரலாற்றாளர்கள் கொலையாளிகள் என்றழைத்தனர். 

இந்த அரசு பாரசீகம் மற்றும் லெவண்ட்  முழுவதிலும் வலுவான கோட்டைகளைக் கொண்டிருந்தது. இந்த இராச்சியத்தின் பிரதேசங்கள் பெரும் பகைமை மற்றும் சிலுவைப் போர்களால் சூழப்பட்டிருந்தது.. இது செல்யூக் பேரசை எதிர்க்கும் மக்களால் ஆதரிக்கப்பட்டது. சிறுபான்மை நிஜாரி (சியா இசுலாம்) பிரிவு மத மற்றும் அரசியல் இயக்கத்தின் விளைவாக உருவாக்கப்பட்டது. அதிக எண்ணிக்கையில் இருந்ததால், நிஜாரிகள் மூலோபாய, தன்னிறைவு கொண்ட கோட்டைகளைப் பயன்படுத்தியதன் மூலமும், வழக்கத்திற்கு மாறான தந்திரங்களைப் பயன்படுத்தியதின் மூலமும் எதிரிகளை எதிர்த்தனர். இவர்கள் முக்கியமான எதிரிகளை படுகொலை செய்தல் மற்றும் உளவியல் போர்த் தந்திரங்களை கையாண்டனர்.. இவர்கள் சமூகத்தின் வலுவான உணர்வையும் தங்கள் தலைவருக்கு முழு கீழ்ப்படிதலையும் கொண்டிருந்தனர்.

தங்களின் விரோதமான சூழலில் உயிர்வாழ்வதில் ஆக்கிரமிக்கப்பட்ட போதிலும், இந்த காலகட்டத்தில் இஸ்மாயிலிகள் ஒரு அதிநவீன பார்வை மற்றும் இலக்கிய பாரம்பரியத்தை வளர்த்துக் கொண்டனர்.[3]

இரண்டு நூற்றாண்டுகளுக்குப் பிறகு நிசாரி இராச்சியம் உள்நாட்டில் வீழ்ச்சியடைந்தது மற்றும் அதன் தலைமை, மங்கோலியப் படையெடுப்புகளால் முடிவடைந்தது.

மேற்கோள்கள்
-----------

1. 1 2  Daftary, Farhad (2007) (in en). *The Isma'ilis: Their History and Doctrines*. Cambridge University Press. பக். 302. பன்னாட்டுத் தரப்புத்தக எண்:978-1-139-46578-6.
2. ↑  Willey, Peter (2005) (in en). *The Eagle's Nest: Ismaili Castles in Iran and Syria*. I. B. Tauris. பக். 290. பன்னாட்டுத் தரப்புத்தக எண்:9781850434641.
தீக்கல் இயக்கம்
**தகட்டுமூடி**  (Frizzen) என்பது தீக்கல்லியக்க சுடுகலன்களின் உபயோகிக்கப்படும்; பின்பகுதியில் கீலால் பொருத்தப்பட்ட "L" வடிவ எஃகுத் துண்டு ஆகும். முதன்மை வெடிபொருள் திணிக்கப்பட்டிருக்கும் குழலில், காணப்படும் தொடுதுளைக்கு அருகில்; சிறிதளவு எரியூட்டும் வெடிமருந்துத் துகளைக் கொண்டிருக்கும் எரியூட்டிக்கிண்ணியை மூடும் வகையில் இது (தகட்டுமூடி) அமர்த்தப்பட்டிருக்கும். விசை இழுக்கப்படுகையில், சுத்தியல்—அதன் பற்றுகுறடில் பிடிக்கப்பட்டிருக்கும் தீக்கல்லோடு—தகட்டுமூடியின் முகப்போடு தீக்கல் சுரண்டும்படி முன்நகரும் அதேவேளையில்; தகட்டுமூடி முன்நகர்ந்து, கிண்ணியிலுள்ள வெடிமருந்தை திறந்து காட்டும். எஃகை சுரண்டும் தீக்கல், தீப்பொறிகளை உண்டாக்கி, அதை கிண்ணியில் விழச்செய்து, வெடிமருந்தை பற்றவைத்து, அந்த தீயை தொடுதுளை வழியாக குழலின் பகுதிக்கு கடத்தி, அதிலிருக்கும் முதன்மை வெடிபொருளை பற்றவைத்து, எறியத்தை  குழலை விட்டு வெளியே எறியும்.

சொடுக்குஞ்சேவலில் எஃகுத் தகடும், கிண்ணிமூடியும் தனித்தனிப் பாகங்களாக இருந்தன. அடிக்கப்படும் எஃகுத் தகடின் முகப்பையும், கிண்ணிமூடியையும் ஒன்றிணைத்து தோன்றிய மேம்பட்ட வடிவம் தான் தகட்டுமூடி ஆகும்.  

கரிம (கார்பன்) அளவுகளை அதிகப் படுத்துவதன்மூலம், தகட்டுமூடியை கடினமாக்க முடியும். கொம்பு போன்ற பொருட்களில், தகட்டுமூடியை இட்டு, பல மணிநேரம் தீயில் வைப்பதால், எஃகின் கரிம அளவு அதிகரிக்கும். எஃகின் உருகுநிலைக்கு கீழ், வெப்பநிலை இருக்குமாறு பார்த்துக்கொள்வது முக்கியமாகும். இந்த செயல்முறையால் வெளிப்புறத்தை மட்டும் கடினமாக்கி, உள்ளகத்தை நீட்டுமையோடு வைத்திருந்து விரிசல்களை தவிர்க்கும். தொடர்ச்சியான பயன்பாட்டால், தீப்பொறி உண்டாக்கும் திறன், தகட்டுமூடியில் குறைந்துவிடும். மீண்டும் கடினப்படுத்தியோ, அல்லது அதை மாற்றியோ பயன்படுத்தலாம்..

மேற்கோள்கள்
-----------

1. ↑  Dockery, Kevin (2007). *Stalkers and Shooters: A History of Snipers*. Berkley Trade. பக். 47. பன்னாட்டுத் தரப்புத்தக எண்:978-0-425-21542-5. .
**உருவாக்க உணர்வு** *(Simulated consciousness)* அல்லது **செயற்கை நனவு** *(synthetic consciousness)* போன்றவை அறிவியல் புனைகதைகளில் பல படைப்புகளின் கருப்பொருளாகும். இதன் கருப்பொருள் "ஒரு வாதில் மூளை "என்ற கருத்தாக்கத்திற்கு அப்பாற்பட்ட ஒரு படிமமாகும் , இதில் உணரப்பட்ட வெறும் நிலவல் மட்டுமல்ல , மூளையும் அதன் நனவும் உருவகப்படுத்தப்படுகின்றன..

சுட்டானிசுலா இலெமின் பேராசிரியர் கோர்கொரான் (1961 இல் இலெம் வெளியிட்ட அவரது விண்மீன்களுக்கு இடையேயான பயணத்தின் போது ஐஜோன் டிச்சியைச் சந்தித்தார்) உருவகப்படுத்தப்பட்ட நனவான முகவர்கள் (உண்மையில் யதார்த்தத்தின் உருவகப்படுத்துதல் கருதுகோளின் நம்பகத்தன்மையை சோதிக்க நபர்கள்) அதாவது சொலிசிசம் பற்றிய யோசனை.

1954 ஆம் ஆண்டு கதையான பிரடெரிக் போல் எழுதிய உலகத்தின் அடியில் ஒரு நிலவறை (தி டன்னல் அண்டர் தி வேர்ல்ட்) விளம்பர பரப்புரைகளின் செயல்திறனை ஓர்தலுக்காக ஒரு முழு நகரமும் உருவகப்படுத்தப்பட்டது மற்றும் ஒவ்வொரு நாளும் ஜூன் 15 என்று ஒருவர் திடீரென்று கவனிக்கும் கட்டத்தில் இருந்து சதி உருவாகிறது. போல் சிந்தனை விரிவாக தானியல் எப். கலோயின் *கள்ள உலகச் சந்தை(சிமுலாக்ரான் - 3* (1964)) புதினத்தில் விளக்கப்பட்டது இது சந்தை ஆராய்ச்சி நோக்கங்களுக்காக கணினி உருவகப்படுத்துதலாக உருவாக்கப்பட்ட ஒரு மெய்நிகர் நகரத்தின் கதையைச் சொல்கிறது. இந்த நகரத்தில் உருவகப்படுத்தப்பட்ட குடியிருப்பாளர்கள் செயற்கை நனவைக் கொண்டுள்ளனர் - குடியிருப்பாளர்களில் ஒருவரைத் தவிர மற்ற அனைவருக்கும் அவர்களின் உலகின் உண்மையான தன்மை தெரியாது.

மேலும் , கிரெக் ஈகனின் பல்வேறு புதினங்கள்கள் , அதாவது சேர்மான நகரம்(பெர்முடேஷன் சிட்டி) (1994), புலம்பெயர்ந்தவர்(டயஸ்போரா) (1997) ,சுசைல்டுவின் ஏணி(}*சுசைல்ட்சின்* லேடர்) (2002) ஆகியவை உருவகப்படுத்தப்பட்ட நனவு குறித்த கருத்தை ஆராய்கின்றன.

மேற்கோள்கள்
-----------

1. ↑  Lem, Stanislaw (1 February 2000). *Memoirs of a Space Traveler: Further Reminiscences of Ijon Tichy*. Northwestern University Press. பக். 39. பன்னாட்டுத் தரப்புத்தக எண்:978-0-8101-1732-7.. பார்த்த நாள்: 29 July 2013.
2. ↑  Swirski, Peter (27 July 2006). *The Art and Science of Stanislaw Lem*. McGill-Queen's Press. பக். 118. பன்னாட்டுத் தரப்புத்தக எண்:978-0-7735-7507-3.. பார்த்த நாள்: 29 July 2013.
3. ↑  Stratmann, H. G.. *Using Medicine in Science Fiction: The SF Writer's Guide to Human Biology*. Springer. பக். 493. பன்னாட்டுத் தரப்புத்தக எண்:978-3-319-16015-3. .
4. ↑  Garner, Tom A.. *Echoes of Other Worlds: Sound in Virtual Reality: Past, Present and Future*. Springer. பக். 141. பன்னாட்டுத் தரப்புத்தக எண்:978-3-319-65708-0. .
5. ↑  "An Interview With Greg Egan | Counting Backwards From Infinity". *Eidolon Magazine* **15**: 42–45. July 1994.. பார்த்த நாள்: 27 July 2018.